આપણા વ્યસ્ત જીવનમાં આપણે હંમેશાં અત્યંત મહત્ત્વપૂર્ણ છતાં સૌથી સરળ બાબત કરવાનું ભૂલી જતા હોઈએ છીએ. તે છે લોકોના પ્રયાસોને પહોંચ આપવાનું અને તે બે વિશેષ શબ્દો થેન્ક યુ. આથી હાઈ ફીવરની ટીમ અને જજો વિશેષ થીમ- ધ થેન્ક યુ! સ્પેશિયલ સાથે આ લાગણીઓની ઉજવણી કરવા માટે એકત્ર આવ્યાં હતાં. શોની જજ અને અભિનેત્રી લારા દત્તાએ સર્વ બેકસ્ટેજ ક્રુ, હેલ્પરો અને ટેકનિશિયનોનો આભાર માનીને શરૂઆત કરી, જેમના વિના આ શો શક્ય નહોતો. દર્શકો અને જજોની અજોડ જોડીઓ લાવવાની શોની પરંપરાનું સન્માન કરતાં ટીમે જજ અહમદ ખાનને સરપ્રાઈઝ આપવા માટે અત્યંત ખાસ જોડીને આમંત્રણ આપ્યું હતું. સેટ પર આ યુવા મહેમાન જોડી બીજું કોઈ નહીં પણ ડાન્સર, કોરિયોગ્રાફર, અભિનેતા અને શોના જજ અહમદ ખાનના બે વહાલા પુત્રો હતા. આઝાન (16 વર્ષ) અને શુભાન (11 વર્ષ) તેમના સ્ટ્રોંગ મેન તેમના અબ્બાનો આભાર માનવા માટે આવ્યા હતા.